gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8323, del 22-06-2018 (2018/6112)

RESOLUCIÓ de 19 de juny de 2018, del director general de Centres i Personal Docent, per la qual nomena els nous membres dels òrgans de selecció que han de jutjar el procediment selectiu per a ingrés i adquisició de noves especialitats en el cos de mestres, convocat per Ordre 12/2018, de 17 d'abril.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8323

Data del DOGV
:   22-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6112


Data del document
:   19-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 19 de juny de 2018, del director general de Centres i Personal Docent, per la qual nomena els nous membres dels òrgans de selecció que han de jutjar el procediment selectiu per a ingrés i adquisició de noves especialitats en el cos de mestres, convocat per Ordre 12/2018, de 17 d'abril. [2018/6112]  
De conformitat amb el que estableix la base 5.9 de l'Ordre 12/2018, de 17 d'abril, de la Conselleria d'Educació, Investigació, Cultura i Esport per la qual es convoca procediment selectiu per a ingrés en el cos de mestres i procediment per a l'adquisició de noves especialitats per personal funcionari del mateix cos (DOGV 8277, 19 d'abril), procedeix nomenar els nous membres dels tribunals que substitueixen als que han perdut la seua condició per alguna de les causes previstes en els apartats 5.4, 5.5 i 5.7 de l'Ordre esmentada i en l'apartat tercer de la Resolució de 7 de juny de 2018, del director general de Centres i Personal Docent per la qual van ser nomenats (DOGV 8314, 11 de juny).  
  
Per tant, aquesta direcció general ha resolt nomenar els següents membres de tribunal:  
València, 19 de juny de 2018.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8355, del 06-08-2018 (2018/7224)

Notificació de la sentència dictada en el procediment ordinari número 333/2017.
-------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7224


Organisme emissor
:   Jutjat de Primera Instància Número 7 d'Alzira

Tipus de document
:   Edicte

Notificació de la sentència dictada en el procediment ordinari número 333/2017. [2018/7224]  
Antonio Benavent Beneyto, lletrat de l'Administració de justícia del Jutjat de Primera Instància número 7 d'Alzira, certifique que, en les actuacions de judici ordinari número 333/2017, s'ha dictat la resolució que copiada en el que és necessari diu el següent:  
  
«Sentència número 26/2018  
Alzira, 20 de març de 2018  
Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira, he vist aquestes actuacions de judici ordinari número 333/2017, seguides davant d'aquest jutjat a instàncies de l'entitat PSA Finance Services Spain EFC, representada per la procuradora Araceli Romeu Maldonado i assistida per la lletrada senyora Mollá Llosa contra George Enache, en situació processal de rebel·lia; en reclamació de 16.750,23 euros, i basant-me en els següents,  
  
Dispositiva  
Estime íntegrament la demanda formulada per PSA Finance Services Spain EFC, representada per la procuradora Araceli Romeu Maldonado, condemne George Enache, en situació processal de rebel·lia, una vegada siga ferma aquesta sentència, a pagar al demandant la suma de 16.750,23 euros de principal i a pagar els interessos convinguts o, si no hi ha un conveni, els legals de la suma esmentada des de la interpel·lació judicial; el condemnant a més a les costes del judici; poseu en les actuacions un certificat i incloeu aquesta sentència en el llibre de sentències.  
Notifiqueu aquesta resolució a les parts i feu-los saber que en contra es pot interposar un recurs d'apel·lació que ha d'interposar-se en el termini de vint dies davant de la Audiència Provincial de València.  
  
Aquesta és la meua sentència, que pronuncie, mane i firme, Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira. En done fe.»  
  
Atés que es desconeix el domicili o la residència actuals de la part demandada, per providència de data de hui, la jutgessa, de conformitat amb el que disposen els articles 156.4 i 164 de la Llei 1/2000, d'enjudiciament civil, ha disposat publicar aquest edicte al tauler d'anuncis del jutjat i, si és el cas, en el Diari Oficial de la Generalitat Valenciana per a dur a efecte la diligència de notificació de la sentència a la part demandada.  
  
Alzira, 24 de maig de 2018.- El lletrat de l'Administració de justícia: Antonio Benavent Beneyto.
Diari Oficial de la Generalitat Valenciana


Sumari del DOGV 8276, del 18-04-2018 (2018/3805)

Extracte de la Resolució de 16 d'abril de 2018, del director de l'Agència Valenciana de Foment i Garantia Agrària, per la qual es convoquen les ajudes a la distribució de fruites, hortalisses i llet en centres escolars de la Comunitat Valenciana (curs escolar 2017-2018).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8276

Data del DOGV
:   18-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3805


Data del document
:   16-04-2018

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 16 d'abril de 2018, del director de l'Agència Valenciana de Foment i Garantia Agrària, per la qual es convoquen les ajudes a la distribució de fruites, hortalisses i llet en centres escolars de la Comunitat Valenciana (curs escolar 2017-2018). [2018/3805]  
BDNS (identif.): 394261.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions   
http://www.pap.minhap.gob.es/bdnstrans/index  
  
Primer. Beneficiaris  
Els beneficiaris d'aquests ajudes seran els establits en l'article 4, punt 1, de la l'Ordre 11/2018, de 2 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'establixen les bases reguladores de l'ajuda a la distribució de fruites, hortalisses i llet en centres escolars de la Comunitat Valenciana (DOGV 8249, 7 de març).  
  
Segon. Finalitat   
Foment del consum de fruita i hortalisses en els xiquets d'edats primerenques, així com millorar els seus hàbits de consum cap al consum de productes més saludables i, al mateix temps, conscienciar els menors de la importància de consumir productes locals i produïts per mitjà de fórmules mediambientalment sostenibles i respectuoses amb el medi ambient  
  
Tercer. Bases reguladores  
Ordre 11/2018, de 2 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'establixen les bases reguladores de l'ajuda a la distribució de fruites, hortalisses i llet en centres escolars de la Comunitat Valenciana (DOGV 8249, 7 de març).  
  
Quart. Import  
Import màxim: 1.548.128,06 euros.  
  
Quint. Termini de presentació de sol·licituds  
El termini serà de 15 dies des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 16 d'abril de 2018.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8445, del 17-12-2018 (2018/11776)

Informació pública de la modificació número 55 del pla general d'ordenació urbana.
----------------------------------------------------------------------------------

### Dades del document

Número de DOGV
:   8445

Data del DOGV
:   17-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11369


Data del document
:   28-11-2018

Organisme emissor
:   Ajuntament de Cullera

Tipus de document
:   Anunci

Descriptors 

:   * Cullera
    * pla d'urbanisme
    * administració local

Informació pública de la modificació número 55 del pla general d'ordenació urbana. [2018/11173]  
Expedient número 1243/2018  
Es fa públic que el Ple de l'Ajuntament, en la sessió de 27 de novembre de 2018, ha adoptat un acord de sotmetiment a informació pública de la modificació puntual número 55 del Pla general de Cullera, a fi d'esmenar una errada en la qualificació d'un espai destinat a serveis públics (SP) i passar a residencial edificació tancada (EDC) al carrer del Metge Joan Garcés, número 34.  
La memòria i la resta de documentació on es justifica la modificació consta en l'expedient administratiu número 1243/2018, que estarà a disposició de qualsevol interessat en el Servei d'Urbanisme de les oficines municipals ubicades en la plaça de la Verge, número 5, 3r, de Cullera, durant els dies i les hores hàbils d'oficines.  
De conformitat amb els articles 53.2 i 57 de la Llei 5/2014, d'ordenació del territori, urbanisme i paisatge (LOTUP) de la Comunitat Valenciana, el sotmetiment a informació pública és per un termini de 45 dies hàbils, a comptar des de l'última publicació, i cal publicar també aquest anunci en un periòdic de gran difusió.  
La documentació també estarà disponible en la pàgina web de l'Ajuntament de Cullera, www.cullera.es.  
Les al·legacions o els suggeriments que, si és el cas, es formulen, hauran de dirigir-se al Registre d'Entrades de l'Ajuntament de Cullera, per mitjà de les formes previstes en la Llei 39/2015, d'1 d'octubre, del procediment administratiu comú de les administracions públiques.  
  
Cullera, 28 de novembre de 2018.- El tinent d'alcalde delegat d'Urbanisme: Juan Vicente Armengot Giménez. El secretari general: Javier Antonio Gieure Le Caressant.
Diari Oficial de la Generalitat Valenciana


Sumari del DOGV 8283, del 27-04-2018 (2018/4161)

CORRECCIÓ d'errades de l'Ordre 4/2018, de 7 de març, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per al suport a persones investigadores amb talent - Pla GenT.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/03/07/4/corrigendum/86930875/dof/vci/html**

### Dades del document

Número de DOGV
:   8283

Data del DOGV
:   27-04-2018

Secció del DOGV
:   I. DISPOSICIONS GENERALS

Número del document
:   2018/4161


Data del document
:   25-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * legislació

CORRECCIÓ d'errades de l'Ordre 4/2018, de 7 de març, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per al suport a persones investigadores amb talent - Pla GenT. [2018/4161]  
En data 14 de març de 2018, s'ha publicat en el Diari Oficial de la Generalitat Valenciana l'Ordre 4/2018, de 7 de març, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per al suport a persones investigadores amb talent - Pla GenT, i havent-se detectat un error material en aquesta, es proposa la seua correcció en els termes següents:  
En el títol I, Disposicions i bases generals de les subvencions, en l'article 17.5,  
  
On diu:  
«5. La comissió avaluadora podrà demanar l'assessorament de persones expertes designades per la persona titular de la direcció general en matèria de política científica i investigació»;  
  
Ha de dir:  
«5. La comissió avaluadora podrà demanar l'assessorament de persones expertes designades per la persona titular de la direcció general en matèria de política científica i investigació o d'agències d'avaluació».  
  
  
València, 25 d'abril de 2018. El conseller d'Educació, Investigació, Cultura i Esport: Vicent Marzà Ibáñez.


Còpia Permalink ELI
Diari Oficial de la Generalitat Valenciana


Sumari del DOGV 8447, del 19-12-2018 (2018/11261)

RESOLUCIÓ de 12 de desembre de 2018, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'informació, convocades per la Resolució de 12 de setembre de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8447

Data del DOGV
:   19-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11430


Data del document
:   12-12-2018

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 12 de desembre de 2018, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'informació, convocades per la Resolució de 12 de setembre de 2018. [2018/11005]  
Aquest Rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria de les proves selectives d'accés al grup A, subgrup A2, per promoció interna, sector d'administració especial, escala tècnica mitjana d'informació (DOGV 25.09.2018), fa pública la llista provisional de persones admeses i excloses (annex I).  
Es prega a la persona opositora que verifique no sols estar-hi admesa, sinó que les dades personals (cognoms, nom, DNI) siguen correctes.  
Les reclamacions sobre la llista publicada es podran presentar dins el termini de 10 dies hàbils, comptats des del dia següent a la publicació d'aquesta resolució al Diari Oficial de la Generalitat Valenciana (DOGV), al Registre de la Gerència de la Universitat de València, avinguda Blasco Ibáñez, número 13 (nivell 1), València.  
  
València, 12 de desembre de 2018.- La rectora, p. d. (DOGV 09.07.18), el gerent: Juan Vicente Climent Espí.  
  
  
  
ANNEX I  
Llista provisional de persones admeses  
  
NIF Cognoms Nom Prova Prèvia Mèrits Idioma  
...5104N Villora Martínez Cristina Amparo NO SÍ A  
  
  
Idioma:  
A: Anglès  
No hi ha persones excloses.
Diari Oficial de la Generalitat Valenciana


Sumari del DOGV 8246, del 02-03-2018 (2018/1576)

Bases específiques per a la provisió en propietat per torn lliure, mitjançant concurs oposició, d'una plaça de director o directora de banda de música, corresponent a l'oferta d'ocupació pública de 2017.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8246

Data del DOGV
:   02-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1576


Data del document
:   15-02-2018

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * concurs administratiu

Bases específiques per a la provisió en propietat per torn lliure, mitjançant concurs oposició, d'una plaça de director o directora de banda de música, corresponent a l'oferta d'ocupació pública de 2017. [2018/1576]  
En el Butlletí Oficial de la Província de Castelló número 20, de data 15 de febrer de 2018, s'han publicat íntegres les bases específiques rectores per a la provisió en propietat per torn lliure, mitjançant concurs oposició, d'una plaça de director/a de banda de música, vacant en la plantilla de personal funcionari d'aquest Ajuntament de Castelló de la Plana, corresponent a l'oferta d'ocupació pública de l'any 2017.  
  
Cosa que es fa pública perquè se'n prenga coneixement.  
  
Castelló de la Plana, 15 de febrer de 2018.- El segon tinent d'Alcaldia delegat de gestió municipal: Antonio Miguel Lorenzo Górriz.
Diari Oficial de la Generalitat Valenciana


Sumari del DOGV 8321, del 20-06-2018 (2018/5844)

Informació pública relativa al depòsit de la modificació dels estatuts de l'organització empresarial denominada Gremi de Comerciants Tèxtils de València i Província (Grecotex).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5844


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública relativa al depòsit de la modificació dels estatuts de l'organització empresarial denominada Gremi de Comerciants Tèxtils de València i Província (Grecotex).  
 [2018/5844]  
Ha sigut admés el depòsit de la modificació dels estatuts de l'organització empresarial denominada Gremi de Comerciants Tèxtils de València i Província (Grecotex), en comprovar-se que reuneix els requisits previstos en la Llei 19/1977, d'1 d'abril, reguladora del dret d'associació sindical (BOE 04.04.1977), i el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
En l'Assemblea General extraordinària celebrada el dia 7 de març de 2018, es van aprovar per unanimitat els nous estatuts de l'organització.  
La modificació inclou un nou text amb la modificació de la denominació de l'entitat, que passa a anomenar-se Gremi de Comerciants Tèxtils, Moda i Complements de la Comunitat Valenciana (Grecotex), i de l'àmbit territorial, que passa a ser de Comunitat Valenciana.  
La sol·licitud realitzada de modificació d'estatuts va ser plantejada per María Isabel Cosme Rodríguez, en representació de l'organització.  
  
L'acta apareix subscrita per Álvaro Moliner Llorens i per Isabel Cosme Rodríguez, secretari general i presidenta de l'organització.  
Es disposa la publicitat de la present resolució, per mitjà de la seua publicació en el Diari Oficial de la Generalitat Valenciana.  
La competència de la Subdirecció General de Relacions Laborals està determinada pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
Qualsevol interessat podrà examinar el document depositat i obtindre'n còpia en aquest centre directiu. És possible impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
  
València, 30 d'abril de 2018.- El subdirector general de Relacions Laborals: Juan Ignacio Soler Tormo.
Diari Oficial de la Generalitat Valenciana


Sumari del DOGV 8452, del 27-12-2018 (2018/11976)

Correcció d'errades de la citació acordada en el procediment ordinari número 661/2017
-------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11876


Organisme emissor
:   Jutjat de Primera Instància i Instrucció Número 1 de Llíria

Tipus de document
:   Correcció d'errades

Correcció d'errades de la citació acordada en el procediment ordinari número 661/2017 [2018/11787]  
S'ha advertit una errada en la publicació de la notificació esmentada esmentada (DOGV8448; 20.12.2018), que s'esmena tot seguit:  
  
En el sumari, on diu:  
«Notificació de la sentència dictada en el procediment ordinari número 661/2017»;  
  
Ha de dir:  
«Citació acordada en el procediment ordinari número 661/2017».
Diari Oficial de la Generalitat Valenciana


Sumari del DOGV 8301, del 23-05-2018 (2018/4353)

Informació pública de l'expedient d'ocupació de terrenys de les vies pecuàries assagador de Los Arrieros, sendera de Las Siete Casas i assagador del Camino de Abanilla als termes municipals d'Orihuela i Redován, amb motiu de la pròrroga de l'ocupació per a la instal·lació del gasoducte Ramal a Múrcia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4353


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de les vies pecuàries assagador de Los Arrieros, sendera de Las Siete Casas i assagador del Camino de Abanilla als termes municipals d'Orihuela i Redován, amb motiu de la pròrroga de l'ocupació per a la instal·lació del gasoducte Ramal a Múrcia. [2018/4353]  
Als efectes establits en l'article 34 de la Llei 3/2014, d'11 de juliol, de vies pecuàries de la Comunitat Valenciana i l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/03/2018 d'ocupació de terrenys de les vies pecuàries assagador de Los Arrieros, sendera de Las Siete Casas i assagador del Camino de Abanilla als termes municipals d'Orihuela i Redován (Alacant), amb motiu de la pròrroga de l'ocupació per a la instal·lació del gasoducte Ramal a Múrcia, sol·licitat per Enagas Transporte, SAU.  
  
La qual cosa es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situada al carrer Professor Manuel Sala, número 2, 2a planta (en horari de 09.00 a 14.30 hores, de dilluns a divendres) i formular totes les al·legacions que crega oportunes en el termini d'un mes, a partir de la publicació del present anunci.  
  
Alacant, 20 d'abril de 2018.- La directora territorial: Carmen Catalá Galván.